
Elektromos rollerhasználók közlekedési létesítményválasztási szokásai Győrben

Az elektromobilitás fejlesztése érdekében a magyar kormány elkészítette a Jedlik Ányos Tervet, mely a hazai elektromobilitás fejlesztésének a cselekvési terve. A terv kitér az elektromos mobilitási ezközök és kapcsolódó infrastruktúra fejlesztések szükségességégére, azonban figyelmen kívül hagyja az elektromos mikromobilitási ezközök többi elektromos járműtől eltérő fejlesztési igényeit.
A KRESZ sem rendelkezik külön az elektromos mikromobilitási ezközök használatának szabályairól, hanem a segédmotor kerékpár kategóriába sorolja ezt az attól lényegesen eltérő közlekedési ezközt.
A világon és azon belül is Magyarországon, így Győrben is egyre jobban kezdenek teret nyerni a különféle mikromobilitási ezközök, különösen az elektromos roller.
Az elektromos roller gyors elterjedésével viszont sok problémát hozott magával. A jogszabályi környezet és az infrastruktúra fejlesztések nem tudták lekövetni ezt a hirtelen bekövetkezett fejlődést.
A tanulmányunkban megvizsgáltuk azt, hogy a Győrben közlekedők, hány százaléka választja az e-rollert mindennapi közlekedése során és azt is, hogy a közlekedési hálózat mely elemét választják.
Az e-rolleresek közlekedési szokásinak elemzését követően javaslatot fogalmaztunk meg az e-rollerek közlekedési infrastruktúra fejlesztési igényeinek kiszolgálására és a jogszabályi környezet kialakítására.



